Diari Oficial de la Generalitat Valenciana


Sumari del DOGV 4431, del 03-02-2003 (2003/1137)

Informació pública del programa d'actuació integrada corresponent a la unitat d'execució R-8, d'Alcàsser.
---------------------------------------------------------------------------------------------------------

### Dades del document

Número de DOGV
:   4431

Data del DOGV
:   03-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1137


Organisme emissor
:   Promociones Industriales Mafort, SL

Tipus de document
:   Anunci

Informació pública del programa d'actuació integrada corresponent a la unitat d'execució R-8, d'Alcàsser. [2003/A1137]
  
La mercantil Promociones Industriales Mafort, SL, ha formulat el programa d'actuació integrada de la unitat d'execució R-8 d'Alcàsser, que inclou la memòria del programa d'actuació integrada i el projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que s'estableix en l'article 48.1.c en relació amb l'article 46.3, de l'esmentada llei, escau sotmetre aquest programa amb tota la documentació annexa a informació pública, durant el termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret i també altres alternatives tècniques de programa i, si escau, proposicions juridicoeconòmiques; tot això en els termes i condicions de l'esmentada Llei 6/1994. A aquest efecte qualsevol interessat podrà consultar l'expedient depositat a la Notaria d'Antonio Donderis Seron, situada a Picassent, carrer del Calvari, número 38, 1a.
  
Igualment, es fa constar que qualsevol persona podrà comparéixer en aquesta Notaria per tal d'obtindre còpia de l'acta de protocolització del programa i documents que s'hi adjunten o sol·licitar l'exhibició d'aquesta.
  
L'esmentada documentació, com també l'expedient administratiu, podran ser consultats a l'Ajuntament d'Alcàsser, els dies hàbils en horari d'atenció al públic.
  
Las al·legacions en relació amb el programa que, si s'escau, es formulen, es presentaran al Registre General de l'Ajuntament d'Alcàsser.
  
Així mateix, mitjançant aquest anunci, segons el que s'estableix en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies hàbils indicat. Durant aquest termini es podran formular les proposicions al Registre General de l'Ajuntament d'Alcàsser.
  
Finalitzat aquest segon termini, el següent dia hàbil, excepte si és dissabte, cas en que haurà d'entendre's el dia hàbil immediatament posterior, tindrà lloc l'acte d'obertura de les pliques en l'Ajuntament d'Alcàsser. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.